Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14146

b) legalább havonta egyszer a nem-kristály-vezérelt adóknál. 6.6.1.1.3 Ha gyakorlatilag megvalósítható, akkor az ellenőrzéseket rövidebb időszakonként kell elvégezni. 6.6.1.2 A moduláló hang frekvenciája 6.6.1.2.1 Az azonosító frekvenciára vonatkozó követelmények a 3. Fejezet 3.4.5.4 pontjában kerültek előírásra. Egy olyan hangfrekvenciás jelgenerátor alkalmazása javasolt kalibrációs szabványként, amelynek a pontossága a meghatározott frekvenciához viszonyítva 0,5 százalékos, vagy annál jobb pontosságú. 6.6.1.2.2 Ezt az ellenőrzést legalább havonta egyszer el kell végezni. 2007/70/II. szám 6.6.1.3 A felületi hullám térerőssége 6.6.1.3.1 Az az ajánlott, hogy távol-téri térerősség méréseket végezzenek egy olyan térerősség jelző berendezéssel, amely képes annak ellenőrzésére, hogy az NDB kisugárzott teljesítménye megfelel a 3. Fejezet 3.4.3 pontjában leírtaknak. 6.6.1.3.2 Ezt az ellenőrzést legalább havonta egyszer el kell végezni. 6.6.1.4 Modulációs mélység 6.6.1.4.1 A 3. Fejezet 3.4.6.2 pontja előírja azt, hogy a vivőfrekvencia modulációs mélységét annyira közel kell tartani a 95 százalékhoz, amennyire az csak lehetséges. Egy, az NDB adó frekvenciáján működni képes oszcilloszkóp ajánlható erre az ellenőrzési célra. 6.6.1.4.2 Ezt az ellenőrzést az oszcilloszkóp felhasználásával legalább három hónaponként el kell végezni. Ezenkívül a modulációs mélység hozzávetőleges ellenőrzését egy kalibrált diódás-voltmérő felhasználásával gyakrabban is el lehet végezni, de az nem kielégítő az oszcilloszkópot alkalmazó ellenőrzés helyettesítésére. 6.6.1.4.3 A nem-kívánt hangfrekvenciás modulációt legalább három hónaponként meg kell mérni annak biztosításához, hogy az nem haladja meg a 3. Fejezet 3.4.5.6 pontjában megadott határértékeket. Egy oszcilloszkóp ajánlott ehhez az ellenőrzéshez. 6.6.1.5 A vivőhullám teljesítmény csökkenése a modulációval 6.6.1.5.1 Amikor a moduláció rákerül a vivőhullámra, akkor a vivőhullám teljesítménye nem csökkenhet a 3. Fejezet 3.4.6.4 pontjában meghatározott értéknél többel. Ennek biztosításához az ajánlott módszer egy olyan hitelesített távközlési vevőnek - amelynek egy folyamatos hullámú középfrekvenciás kristályszűrője van - egy megfelelő távoli helyen való felhasználása az adó térerejének jelzésére, amelynek a szelektivitása kielégítő ahhoz, hogy a hangfrekvenciás oldalsávokat kiszűrje. 6.6.1.5.2 Egy alternatív, de valószínűleg kevésbé pontos módszer a vivőhullám teljesítménycsökkenésének meghatározására az antennába táplált áram összehasonlítása az adó modulált és modulálatlan állapotában. 6.6.1.5.3 Ezt az ellenőrzést legalább havonta egyszer el kell végezni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes